[{"text_idx": "#000001", "text": "Lateralitatea, burmuina osatzen duten bi hemisferioen (ezkerrekoa eta eskumakoa) funtzioen banaketa ordenatua da. Lateralitatearen prozesua nerbio-sistemaren garapen eta heldutasunaren ondorio da."}, {"text_idx": "#000002", "text": "Gizakia organoen sistema bikoitz batek osatzen du, zeina gorputzeko erdiko lerroaren alde bakoitzean banatuta dagoen (bi begi ditugu, bi belarri, bi esku, bi sudur-zulo... ahoa ere, enbriologikoki, bikoitza da, eta egia da ahoaren alde bakoitzean murtxikatze funtzioa ezberdina dela)."}, {"text_idx": "#000003", "text": "Atal anatomiko bikoitzak daudenez, kanpo inguruneari erantzutean, gure gorputzak zein alderekin ekin erabaki behar du une bakoitzean; eta horrela eratzen dira gorputz-dominantziak."}, {"text_idx": "#000009", "text": "Gorputz kailukarari esker burutzen da informazioaren joan-etorria; hau nerbio-zuntzek osatutako egitura da eta bi hemisferioen arteko informazioa konektatzen du. Gakoa da lateralitate gurutzatuak (edo lateralitatean arazorik balego) haurraren eskola-bizitzan eragina izango ote duenetz ebazteko. Gorputz kailukara arina eta bizia bada, informazioa hemisferioen artean ibiliko da arazorik gabe. Aldiz, gorputz kailukara ez bada oso bizia edo blokeatuta badago, lan handia izango da informazio guztia batu eta egokiro prozesatzea,"}, {"text_idx": "#000011", "text": "Haurrak azkarra dirudi, baina irakurtzeko zailtasuna du.Irakurtzean errez nekatzen da. Ez dauka pazientziarik, zapuztu egiten da...Ez da geldik egoteko gai, ezin dio lan berari luzaro eutsi.Hitz, hizki edo zenbakiak desordenatzen ditu edo buelta ematen die.Testuaren lerroa hatzez jarraituta irakurtzen du.\u201cb\u201d eta \u201cd\u201d, edo \u201cp\u201d eta \u201cq\u201d hizkiak nahasten ditu.Irakurtzen du, baina ez du irakurritakoa ulertzen. Ez daki irakurritakoa kontatzen.Zaila egiten zaio liburu batetik kopiatzea, edo arbeletik eskolan.Laguntzak ez dira eraginkorrak izan bere errendimendua hobetzeko.Ikaskuntza arazoak, dislexia, ADHN... pairatzen duela esaten diote."}, {"text_idx": "#000013", "text": "Askotan, konturatu gabe gure dominantziaren erosotasunagatik baldintzatzen dugu haurra (biberoia edo titia ematean, jaten ematerakoan, gauzak eskeintzerakoan edota jolasterakoan). Baina, pauso egokiak egin arren genetikak pisu handia dauka."}]